## Iepirkuma komisijas

2018. gada 14. decembra komisijas sēdē sniegtās atbildes uz uzdotajiem jautājumiem par iepirkumu

**„Datu aizsardzības pakalpojumu iepirkšana”**

ID Nr. NVA 2018/36

**1. jautājums:**

*Vēlējos precizēt, kādā veidā jāapliecina CISM CISA un ISO sertifikātu esamība, jo nolikums neparedz sertifikātu/apliecinājumu pievienošanu un CV attiecas uz nolikuma 25.1 un 25.2 punktiem, kas tieši runā par Datu aizsardzību.*

**1. atbilde:**

Tā kā nolikums neparedz konkrētu dokumentu pievienošanu, lai apliecinātu uz CISM CISA un ISO sertifikātu esamība, iepirkuma procedūras ietvaros Pasūtītājam nav tiesību pieprasīt šādu dokumentu iesniegšanu. Vienlaikus Pasūtītājam ir tiesības pieprasīt no Pasūtītāja pierādījumus par iepirkuma līguma izpildi. Publisko iepirkumu likuma 46.panta ceturtā daļa nosaka, ka: ,,Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas”.

Ievērojot minēto, Pasūtītājam pirms līguma slēgšanas vai pirms konsultanta piesaistes līguma izpildes gaitā ir tiesības pieprasīt uzrādīt minētos sertifikātus. Prasība tiks izpildīta, ja abi speciālisti būs snieguši pakalpojumu klientam ar vismaz 250 nodarbinātajiem ar teritoriālo pārklājumu, pamatojoties uz ar klientu noslēgta līguma pamata.

**2. jautājums:**

*Vai visiem 15.1. punktā norādītajiem sertifikātiem ir jābūt vienam konsultantam, vai var piesaistīt vairākus konsultantus, kuri visi kopā nodrošina visus 15.1. punktā prasītos sertifikātus*

**2. atbilde:**

Svarīgākais ir nodrošināt ISO sertifikāta esamību pretendentam, jo šis sertifikāts apliecina, ka pretendents darbojas atbilstoši IT labākajai praksei. Savukārt CISM un CISA sertifikāti var būt atsevišķiem speciālistiem, pie nosacījuma, ka tie ir piesaistīti pretendentam, kurš ir sertificēts atbilstoši ISO 27001 sertifikāta prasībām (informācijas drošības pārvaldības sertifikācijas sfērā).